

|  |
| --- |
| **Sykehusinnkjøp HF**Organisasjonsnummer 916 879 067Telefon +47 78 95 07 00post@sykehusinnkjop.noSykehusinnkjøp HF, Postboks 40, 9811 Vadsø |
| **Konkurransebestemmelser**Åpen anbudskonkurranse etter lov om offentlige anskaffelser og forskrift om offentlige anskaffelser del I og del III |
| Passiv brannsikring (branntetting) til Sykehuset Levanger |

|  |  |  |  |
| --- | --- | --- | --- |
|  |  |  | **Saksnummer:** 2022/173 |

Innhold

[1 Generell informasjon om konkurransen 3](#_Toc117749101)

[1.1 Oppdragsgiver og kunde 3](#_Toc117749102)

[1.2 Anskaffelsens formål og omfang 3](#_Toc117749103)

[1.3 Avtaletype 4](#_Toc117749104)

[1.4 Avtaleperiode 4](#_Toc117749105)

[1.5 Delkontrakter 4](#_Toc117749106)

[1.6 Konkurransegrunnlaget 4](#_Toc117749107)

[1.7 Viktige datoer 5](#_Toc117749108)

[1.8 Tilbudskonferanse/tilbudsbefaring 5](#_Toc117749109)

[2 Regler for gjennomføring av konkurransen 5](#_Toc117749110)

[2.1 Anskaffelsesprosedyre 5](#_Toc117749111)

[2.2 Kommunikasjon 5](#_Toc117749112)

[2.3 Skatteattest 5](#_Toc117749113)

[2.4 Lønns- og arbeidsvilkår 5](#_Toc117749114)

[3 Krav til tilbudet 6](#_Toc117749115)

[3.1 Innlevering av tilbud 6](#_Toc117749116)

[3.2 Tilbudets utforming 6](#_Toc117749117)

[3.3 Alternative tilbud 6](#_Toc117749118)

[3.4 Parallelle tilbud 7](#_Toc117749119)

[3.5 Språk 7](#_Toc117749120)

[3.6 Forbehold 7](#_Toc117749121)

[3.7 Vedståelsesfrist 7](#_Toc117749122)

[3.8 Omkostninger 7](#_Toc117749123)

[3.9 Offentlighet 7](#_Toc117749124)

[3.10 Vareprøver, demonstrasjon og utprøving 7](#_Toc117749125)

[4 Det europeiske egenerklæringsskjemaet (ESPD) 7](#_Toc117749126)

[4.1 Generelt om det europeiske egenerklæringsskjemaet 7](#_Toc117749127)

[4.2 Nasjonale avvisningsgrunner 8](#_Toc117749128)

[5 Kvalifikasjonskrav 8](#_Toc117749129)

[5.1 Registreringer, autorisasjoner mv. 8](#_Toc117749130)

[5.2 Økonomisk og finansiell kapasitet 8](#_Toc117749131)

[5.3 Tekniske og faglige kvalifikasjoner 9](#_Toc117749132)

[5.4 Støtte fra andre virksomheter 9](#_Toc117749133)

[6 Tildelingskriterier og evaluering 9](#_Toc117749134)

[6.1 Utdypning av tildelingskriteriene 10](#_Toc117749135)

[6.1.1 Pris 10](#_Toc117749136)

[6.1.2 Kvalitet 10](#_Toc117749137)

[6.2 Tildeling av rammeavtale/kontrakt 10](#_Toc117749138)

# Generell informasjon om konkurransen

## Oppdragsgiver og kunde

Oppdragsgiver for denne konkurransen er Sykehusinnkjøp HF.

Sykehusinnkjøp HF er eid av de fire regionale helseforetakene, Helse Sør-Øst RHF, Helse Vest RHF, Helse Midt-Norge RHF og Helse Nord RHF, hvorav eierandelen er på 25 prosent hver. Sykehusinnkjøp HF, divisjon Midt-Norge er avtaleforvalter. For mer informasjon, se [www.sykehusinnkjop.no](http://www.sykehusinnkjop.no).

Sykehusinnkjøp HF gjennomfører anskaffelsen på vegne av Kunden. Kunde på denne avtalen er Helse Nord-Trøndelag HF.

## Anskaffelsens formål og omfang

Anskaffelsens formål er inngåelse av rammeavtaler for kjøp av passiv brannsikring (branntetting) med naturlig medfølgende materiell for å dekke Kundens behov i forbindelse med drift, vedlikehold og utvikling av bygningsmassen.

Helse Nord-Trøndelag har en bygningsmasse på ca. 100 000 m2 fordelt på 2 sykehus, hvorav Sykehuset Levanger utgjør ca. 66 000 m2. I tillegg kommer flere mindre institusjonsbygg lokalisert rundt disse sykehusene.

Oppgitt forbruk/omfang i tabellen under er et estimat for informasjon til tilbyder, og er ikke bindende for fremtidig avtalevolum.

|  |  |  |
| --- | --- | --- |
| Fagområde | Estimert årlig omfang  | Estimert Avtaleverdi |
| Passiv brannsikring (branntetting) | NOK 478 000- 717 000 | NOK 2 390 000 |

Oppdragsmengden vil variere fra år til år og omfatter løpende vedlikeholds- og serviceoppdrag samt små og mellomstore prosjekter.

Sykehusene har døgnkontinuerlig drift og det må påregnes at arbeid som skal gjennomføres må utføres i områder hvor det ferdes mye mennesker og som er i full operasjonell drift. Dette gjelder spesielt for mindre ombygging og serviceoppdrag som foregår i områder hvor det ferdes både pasienter og ansatte. Ved utførelse av avtalearbeidet skal leverandør derfor gå frem på en slik måte at det ikke oppstår skade eller fare for skade. Leverandørs personale skal ha rent og helt tøy ved arbeider på sykehuset. Ved større arbeider som går over lengre tid kan det bli lagt opp til at man kan arbeide mer eller mindre uforstyrret. Det personale som arbeider i bygningsmassen må vise stor fleksibilitet og tilpasningsevne. Leverandør er ansvarlig for henting av nøkler, besøkskort etc. hos Kunde, slik at arbeidsstedet er tilgjengelig når arbeidet skal besiktiges/utføres. Kunde er ansvarlig for at nøklene er tilgjengelig i kundesenterets ekspedisjon.

På arbeidssteder der flere håndverksfag er involvert, kan de involverte leverandører bli tillagt ansvaret for hovedfremdriften på arbeidsstedet. Dette innebærer ansvar for en fornuftig fremdrift med rett fag til rett tid, ansvar for fordeling av nøkler og tilbakemelding til prosjektleder/bas.
Leverandørens nøkkelpersonell skal benyttes i oppdragene og bidra i planleggingen av prosjektene/avropene. Derfor stilles det store krav til nøkkelpersonellets erfaring og kompetanse i denne anskaffelsen.

Ved prosjekter med en samlet kostnadsramme på over 500 000 kroner eksklusive merverdiavgift, forbeholder Oppdragsgiver seg retten til å utlyse en egen konkurranse for anskaffelsen.

Anskaffelsens maksimale samlede verdi er 2,9 MNOK eksklusive merverdiavgift.

Offentlig sektor er landets største kunde og forbruker, og er en del av den globale handelen med varer og tjenester. Mange av de varene som kjøpes inn kan være produsert under kritikkverdige forhold og Sykehusinnkjøp HF vil derfor stille krav til leverandørene om at de varene som skaffes er produsert på en lovlig og etisk forsvarlig måte. Dersom leverandøren bruker underleverandører for å oppfylle denne kontrakten, er leverandøren forpliktet til å videreføre og bidra til etterlevelse av kravene hos sine underleverandører.

Se Vedlegg/Bilag 2 - Kravspesifikasjon og Vedlegg/Bilag 3 - Prisskjema for nærmere beskrivelse.

## Avtaletype

Rammeavtale med én leverandør.

## Avtaleperiode

Rammeavtalen gjelder i 2 år.

Oppdragsgiver kan deretter forlenge avtalen med inntil 1 år av gangen. Maksimalt samlet avtaleperiode er 4 år. Avtalen forlenges automatisk og på likelydende vilkår med mindre Kunden tar andre initiativ.

## Delkontrakter

Anskaffelsen er ikke inndelt i delkontrakter.

## Konkurransegrunnlaget

Konkurransegrunnlaget består av dette dokumentet og følgende vedlegg:

|  |  |
| --- | --- |
| Dokument | Navn |
| Vedlegg/Bilag 01 | Tilbudsbrev |
| Vedlegg/Bilag 02 | Kravspesifikasjon |
| Vedlegg 02.a | Svarskjema referanser/CV |
| Vedlegg/Bilag 03 | Prisskjema |
| Vedlegg/Bilag 04 | Krav arbeidslivskriminalitet og sosial dumping |
| Vedlegg/Bilag 05 | Kontraktskrav etisk handel |
| Vedlegg/Bilag 06 | Personvernerklæring |
| Vedlegg/Bilag 07 | Endringsprotokoll |
| Vedlegg 08 | Standard avtalevilkår for HNTs kjøp av håndverkertjenester |
| Vedlegg 09 | Rammeavtale (mal) |
| Vedlegg 10/Bilag X | Forpliktelseserklæring (mal) |
| Vedlegg 11/Bilag X | Morselskapsgaranti (mal) |
| Vedlegg 12 | Egenrapportering arbeidslivskriminalitet og sosial dumping |
| Vedlegg 13 | Bruksanvisning og begrunnelse for sladding av tilbud |

## Viktige datoer

|  |  |
| --- | --- |
| Aktivitet | Tidspunkt |
| Frist for å stille spørsmål til konkurransegrunnlaget | Se Mercell |
| Frist for å levere tilbud | Se Mercell |
| Evaluering | Tentativt uke 2, 2023 |
| Tildelingsbeslutning og meddelelse til tilbyderne | Tentativt uke 3/4, 2023 |
| Avtaleinngåelse | Februar 2023 |
| Oppstart av avtale | 01.04.2023 |

## Tilbudskonferanse/tilbudsbefaring

Det vil bli ikke bli avholdt tilbudskonferanse/tilbudsbefaring.

# Regler for gjennomføring av konkurransen

## Anskaffelsesprosedyre

Anskaffelsen vil bli gjennomført som åpen anbudskonkurranse etter lov 17. juni 2016 nr. 73 om offentlige anskaffelser og forskrift 12. august 2016 nr. 974 om offentlige anskaffelser del I og III.

I denne konkurransen er det ikke anledning til å forhandle. Det er følgelig ikke anledning til å endre tilbudet etter tilbudsfristens utløp. Videre gjøres det oppmerksom på at tilbud som inneholder vesentlige avvik fra anskaffelsesdokumentene skal avvises. Oppdragsgiver kan også avvise tilbud som inneholder avvik fra anskaffelsesdokumentene, uklarheter eller lignende som ikke må anses ubetydelige.

## Kommunikasjon

All kommunikasjon i prosessen skal foregå via kommunikasjonsmodulen for gjeldende konkurranse i Mercell-portalen (<https://www.mercell.com>). Dette for at all kommunikasjon skal loggføres. Annen kommunikasjon med personer som deltar i beslutningsprosessen er ikke tillatt, og henvendelser som skjer på annen måte kan ikke påregnes besvart. Ved spørsmål som angår alle tilbydere, vil Oppdragsgiver besvare dette anonymisert til alle tilbyderne.

## Skatteattest

Valgte leverandør skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

## Lønns- og arbeidsvilkår

Forskrift om lønns- og arbeidsvilkår i offentlige kontrakter skal bidra til at ansatte i virksomheter som utfører tjenester og bygge- og anleggsarbeider for offentlige oppdragsgivere, ikke har dårligere lønns- og arbeidsvilkår enn det som følger av gjeldende allmenngjøringsforskrifter eller landsomfattende tariffavtaler.

I vedlegg 4 – Arbeidslivskriminalitet og sosial dumping har Oppdragsgiver stilt krav som bidrar til at arbeidstakerne hos leverandør og eventuelle underleverandører som utfører arbeid på kontrakten får disse minimumsbetingelsene.

I samsvar med forskriften vil Oppdragsgiver kreve nødvendig dokumentasjon fra Leverandør og føre kontroll på at bestemmelsene blir overholdt. Ved Leverandørens manglende overholdelse av bestemmelsene vil vi sette i verk sanksjoner i henhold til kontrakten.

Vedlegg 12 - Egenrapportering Arbeidslivskriminalitet og sosial dumping som følger konkurransegrunnlaget skal uoppfordret returneres utfylt til Oppdragsgiver innen én måned etter oppstart av avtalen, med mindre annet er avtalt.

# Krav til tilbudet

## Innlevering av tilbud

Alle tilbud skal leveres elektronisk via gjeldende konkurranse i Mercell-portalen, [www.mercell.no](http://www.mercell.no). Systemet tillater ikke levering av tilbud etter tilbudsfristen.

Kontakt Mercell Support, tlf. 21 01 88 60 eller e-post support@mercell.com ved spørsmål knyttet til opprettelse av bruker hos Mercell og funksjonalitet i verktøyet.

Det anbefales at tilbudet leveres i god tid før fristens utløp. Leverte tilbud kan endres helt frem til tilbudsfristens utløp. Det sist leverte tilbudet regnes som det endelige tilbudet.

## Tilbudets utforming

Ved innlevering i Mercell skal tilbyderens navn angis med kortnavn, maks. 8 bokstaver. Eksempel: Vedlegg 1 [tilbyders navn maks 8 karakterer] Tilbudsbrev

Tilbudet skal leveres med filnavn i henhold til følgende struktur:

|  |  |
| --- | --- |
| Dokument | Navn |
| Vedlegg/Bilag 1 | Tilbudsbrev [Word-format] |
| Vedlegg/Bilag 2 | Kravspesifikasjon [Excel-format] |
| Vedlegg/Bilag 3 | Prisskjema [Excel-format] |
| Vedlegg 4a | Bruksanvisning og begrunnelse for sladding av tilbud [Word-format] |
| Vedlegg 4b | Sladdet versjon av tilbudet [Word-format] |
| Vedlegg 5/Bilag X | [Eventuelt forpliktelseserklæring] [PDF-format] |
| Vedlegg 6/Bilag X | [Eventuelt morselskapsgaranti] [PDF-format] |
| Vedlegg 7/Bilag X | [Eventuelt annet dokument/vedlegg fra leverandøren (produktark/produktinformasjon/brosjyre) |

## Alternative tilbud

Alternative tilbud aksepteres ikke.

## Parallelle tilbud

Det er kun adgang til å inngi ett tilbud per tilbyder i konkurransen. Parallelle tilbud aksepteres ikke.

## Språk

Tilbudet skal være skrevet på norsk.

Brosjyrer, produktdatablad, mv. kan også leveres på engelsk med mindre annet er oppgitt i Vedlegg/Bilag 2 - Kravspesifikasjon.

## Forbehold

Tilbyders eventuelle forbehold bes oppgitt i Vedlegg 1 – Tilbudsbrev. Forbehold skal være presise og entydige slik at Oppdragsgiver kan vurdere disse uten kontakt med tilbyderen.

Ethvert avvik fra konkurransegrunnlaget innebærer en risiko for at tilbyder eller tilbud må avvises fra konkurransen.

## Vedståelsesfrist

Tilbudet er bindende i 6 måneder regnet fra tilbudsfristen.

## Omkostninger

Omkostninger tilbyder pådrar seg i forbindelse med konkurransen vil ikke bli refundert.

## Offentlighet

Enhver kan begjære innsyn i de innkomne tilbudene, jf. lov 19. mai 2006 nr. 16 om rett til innsyn i dokument i offentleg verksemd § 3. For å forenkle innsynsprosessen skal tilbyderen fylle ut Vedlegg 13 - Bruksanvisning og begrunnelse for sladding av tilbud med sin vurdering av hvilke opplysninger i tilbudet som er underlagt lovbestemt taushetsplikt og begrunnelse for hvorfor vilkårene for taushetsplikt er oppfylt.

Tilbyder skal legge ved en sladdet versjon av tilbudet i tråd med sin vurdering av lovbestemt taushetsplikt. Dette lages som et eget vedlegg og merkes Vedlegg X Sladdet versjon av tilbudet. Det bes om at sladdet tilbud leveres i redigerbart format slik at oppdragsgiver kan bearbeide dokumentet hvis det blir nødvendig. Det sladdede tilbudet vil bli gjort om til et låst dokument i PDF før det blir gitt innsyn.

Dersom tilbyder ikke anser noen opplysninger i tilbudet som taushetsbelagt, bes dette bekreftet i Vedlegg 1 - Tilbudsbrev.

## Vareprøver, demonstrasjon og utprøving

I denne konkurransen skal det ikke leveres vareprøver.

# Det europeiske egenerklæringsskjemaet (ESPD)

## Generelt om det europeiske egenerklæringsskjemaet

Leverandøren skal fylle ut ESPD slik det fremgår av Mercell.

Oppdragsgiver kan på ethvert tidspunkt i konkurransen be om alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat» presiseres det at i denne konkurransen gjelder også alle avvisningsgrunnene i anskaffelsesforskriften § 24-2, inkludert de rent nasjonale avvisningsgrunnene:

* Paragraf 24-2 annet ledd
* Paragraf 24-2 tredje ledd bokstav i

# Kvalifikasjonskrav

For å kunne få sitt tilbud evaluert må leverandøren fylle ut ESPD-skjemaet om at han oppfyller kvalifikasjonskravene.

Se kunngjøringsskjemaet.

## Registreringer, autorisasjoner mv.

|  |  |
| --- | --- |
| Kvalifikasjonskrav | Dokumentasjonskrav |
| Tilbyder skal være registrert i et foretaksregister eller et handelsregister i den staten der tilbyder er etablert. | Norske selskaper: FirmaattestUtenlandske selskaper: Godtgjørelse på at selskapet er registrert i et foretaksregister, faglig register eller et handelsregister i den staten der tilbyder er etablert. |

## Økonomisk og finansiell kapasitet

|  |  |
| --- | --- |
| Kvalifikasjonskrav | Dokumentasjonskrav |
| Tilbyder skal ha tilstrekkelig økonomisk og finansiell soliditet til å kunne gjennomføre kontraktsforpliktelsene.  Med tilstrekkelig økonomisk og finansiell kapasitet menes at tilbyderen må ha:1. Kredittrating som er lik A eller bedre, målt ut fra AAA Soliditets skala – eller tilsvarende score fra andre velrenommerte ratingselskap.
2. Årlig minimumsomsetning, målt ut fra gjennomsnitt siste 3 år, skal ikke være lavere enn den estimerte kontraktsverdien.
 | Oppdragsgiver vil selv ta ut ratingrapport på www.credit.dnb.com (levert av Dun & Bradstreet) for å verifisere at Tilbyder har tilstrekkelig økonomisk og finansiell kapasitet.Tilbydere som ikke kan innfri kravet kan alternativt godtgjøre sin økonomiske og finansielle kapasitet ved ethvert annet dokument, herunder for eksempel ved en morselskapsgaranti, bankgaranti, mv. Oppdragsgiver vil i vurderingen bl.a. vektlegge om Tilbyder har lønnsom drift, positivkontantstrøm siste år, og positiv egenkapital.Nystartede selskaper med kredittrating AN, enkelte utenlandske selskaper eller selskaper uten innrapporteringsplikt til Brønnøysundregistrene vil ikke alltid kunne få en kredittrating som dokumentasjon på at kvalifikasjonskravet er tilfredsstilt. I slike tilfeller vil dette likevel kunne kompenseres ved å levere alternativ dokumentasjon sammen med tilbudet (årsregnskap med revisorberetning). |

## Tekniske og faglige kvalifikasjoner

|  |  |
| --- | --- |
| Kvalifikasjonskrav | Dokumentasjonskrav |
| Tilbyder skal ha tilstrekkelig evne og kapasitet til å kunne gjennomføre kontraktsforpliktelsene. | Liste over de viktigste og mest relevante leveransene de siste tre år, sammen med opplysninger om verdi og tidspunkt for utførelse/levering, type tjeneste som er levert, samt navn på mottaker.For nyetablerte firmaer som ikke kan fremlegge referanser, kreves det at tilbyder sannsynliggjør at det har forutsetninger for å gjennomføre arbeidet, og må i den forbindelse redegjøre for selskapsdannelsen og ansattes kompetanse. |

## Støtte fra andre virksomheter

En leverandør kan støtte seg på kapasiteten til andre virksomheter for å oppfylle kvalifikasjonskravene. Dette gjelder uavhengig av den juridiske tilknytningen mellom leverandør og virksomheten(e). Dersom en leverandør ønsker å støtte seg på andre virksomheter for å tilfredsstille kvalifikasjonskravene må ESPD-erklæring leveres elektronisk for både leverandør og virksomheten(e) som leverandøren støtter seg på.

Leverandøren skal dokumentere at han råder over de nødvendige ressursene ved å legge frem forpliktelseserklæring fra disse virksomhetene.

Dersom leverandøren støtter seg på kapasiteten til andre virksomheter for å oppfylle kravene til økonomisk og finansiell kapasitet, skal virksomhetene leverandøren støtter seg på være solidarisk ansvarlige for utførelse av kontrakten. Dette dokumenteres ved å legge frem morselskapsgaranti, bankgaranti mv.

Dersom leverandøren støtter seg på kapasiteten til andre virksomheter for å oppfylle kravene til utdanning og faglige kvalifikasjoner eller kravene til relevant erfaring, skal disse virksomhetene utføre tjenestene eller bygge- og anleggsarbeidene som krever slike kvalifikasjoner.

Leverandøren kan maksimalt ha to ledd i leverandørkjeden under seg.

# Tildelingskriterier og evaluering

Tildeling av kontrakt vil skje på grunnlag av hvilket tilbud som har det beste forholdet mellom pris og kompetanse.

|  |  |
| --- | --- |
| Tildelingskriterium | Vekt |
| Pris | 60 % |
| Kvalitet | 40 % |

For at Oppdragsgiver skal kunne gjøre en korrekt vurdering av tilbudene, må Tilbyder besvare samtlige krav i kravspesifikasjonen i sitt tilbud (se Konkurransegrunnlagets Vedlegg/Bilag 2 - Kravspesifikasjon). Manglende informasjon kan medføre avvising av tilbudet samt påvirke utfallet av konkurransen.

## Utdypning av tildelingskriteriene

### Pris

Tilbud vil bli evaluert i henhold til priser oppgitt i vedlegg/bilag 3 – *Prisskjema*.

Det er viktig at tilbyder setter seg inn i reglene for hvordan tilbudet skal prises, se fanen **veiledning** i vedlegg/bilag 3 – Prisskjema.

Pris evalueres i henhold til den forholdsmessige metoden. Tilbud med lavest *evalueringssum* gis poengscore 10. Øvrige tilbydere gis poeng etter følgende formel:

[(Sum beste tilbud) / (Sum tilbud X)] \* 10 = priskarakter tilbud X.

Oppdragsgiver forbeholder seg retten til å velge en annen evalueringsmetode dersom det i de mottatte tilbudene inngis priser til 0,- NOK eller tilnærmet 0,- NOK, da det vil medføre at den opprinnelig planlagte evalueringsmetoden ikke vil gi et korrekt bilde av relevante forskjeller mellom tilbudene.

### Kvalitet

Kvalitet vil bli evaluert på bakgrunn av tilbudets oppfyllelse av de krav Oppdragsgiver har stilt i vedlegg/bilag 2 - Kravspesifikasjon.

Kvalitetsevalueringen vil gjennomføres av fagpersoner basert på Tilbydernes besvarelser gitt i tilbudet. Hvert evalueringskrav vil bli gitt en tallkarakter på en skala fra 0-6.

Tilbud med høyest summert poengsum for kvalitet gis karakteren 10. Karakterene for de øvrige tilbud beregnes etter følgende formel:

[(Poengsum tilbud X) / (Poengsum beste tilbud)] \* 10 = kvalitetskarakter tilbud X.

Tilbud som blir evaluert til kvalitetsscore 1,5 eller lavere vil å bli avvist, da de er regnet som uhensiktsmessige for oppfyllelse av avtalen.

## Tildeling av rammeavtale/kontrakt

Beslutning om tildeling av rammeavtale vil bli varslet skriftlig til alle tilbydere samtidig i rimelig tid før kontrakt inngås. Beslutningen vil inneholde en begrunnelse for val­get og gi informasjon om karenstid før inngåelse av kontrakt.